‘હવે સતીશને તમે માવડિયો કહો છો તેની વાત…કુમુદના ગર્ભમાં જોડકું છે એ જાણ્યા પછી એ બહુ ગભરાયેલી રહેતી હતી એની સતત સંભાળ રાખતી મારી પત્નિ કલ્પના કુમુદને સતત શાન્તવન આપતી હતી કે તને કંઇ નહીં થાય બસ તું હિમત રાખજે બાકી ડોકટર બધી સંભાળી લેશે અને આખરે ડિલીવરીનો સમય થયો પહેલું બાળક આવ્યું પછી પાંચ મિનીટ બાદ બીજું આવ્યું પણ ડોકટરે કહ્યું કે બીજું બાળક મરેલું અવતર્યું છે.બાળોતિયામાં વીટી મૃત બાળક મનહરને આપ્યું એ જોઇ તેણે મને કહ્યું રમાકાંત આને દફનાવવા લઇ જવું જોઇશે અમે ડોકટર તરફથી સર્ટિફિકેટ મળે પછી શું કરવું તેની અવઢવમાં હતા.